छेड़िया में नाली निर्माण अधूरा, अभी से पड़ गई दरारें
तार्रीभरदा|ग्राम पंचायत छेड़िया में मनरेगा के तहत पक्की नाली निर्माण अब तक अधूरा है। 17 मार्च 2014 को काम शुरू हुआ था। सूचना बोर्ड के आधार पर प्राथमिक शाला से पुरानी बस्ती तक 300 मीटर तक बनना है।
कार्य एजेंसी सरपंच ग्राम पंचायत छेड़िया ने नाली निर्माण के पहले बोल्डर, रेत, सीमेंट की बेस बनाने के लिए लगभग 2 से 3 फीट गड्ढा खोदा है। निर्माण के लिए प्रशासकीय स्वीकृति 5.02 लाख रुपए है। इसके बाद भी निर्माण में मटेरियल का उपयोग कम कर दिया है। इससे नाली पर जगह-जगह दरारें पड़ गई है। नाली का निर्माण महज 60 दिन भी नहीं हुआ है। उपसरपंच भंजदेव सूर्यवशी ने बताया कि जमीन गीला होने के कारण नाली में दरार हुई है। 300 मी नाली निर्माण के लिए अब भी 80 से 100 मीटर काम बाकी है। सरपंच शबरी प्रतिमा कौशिक ने बताया कि शासन के आदेश पर काम नियमतः हुआ है। इसके बाद ही इंजीनियर एचके निर्मलकर ने मूल्यांकन कर लिया है। ग्रामीण निलेश्वर सोनबोईर ने बताया कि नाली निर्माण के लिए राशि पर्याप्त है। इसलिए काम को डबल कोड करने कहा था। लेकिन सरपंच व ठेकेदार एक कोड करके काम बंद कर दिया। इससे नाली में दरार आना शुरू हो गया। मुख्यमंत्री समग्र विकास योजना के तहत लगभग 9.12 लाख से सीसी रोड निर्माण में उपयोग मे लाया जाना वाला सीमेंट की चोरी का मामला सामने आया। पंचायत के कुछ प्रतिनिधि ठेकेदार, मुंशी के साथ मिल कर सीमेंट को बेच दिया था। ग्रामीणों में चर्चा के बाद शीघ्र ही सीमेंट को वापस ला दिया है।
बैठक में नहीं हुई चर्चा
ग्रामीण बैठक हुई है, पर ग्राम पंचायत संबधी कोई चर्चा नहीं हो पाई। कोमल साहू, अध्यक्ष, ग्राम विकास समिति छेड़िया
कराएंगे मामले की जांच
मामले की जांच कराएंगे, व दोषियों पर नियमानुसार कार्रवाई की जाएगी। पद्मनी भोई साहू, सीईओ, जिला पंचायत बालोद
नियम के तहत काम
इस संबध में गांव मे बैठक हो गई है। साथ ही नाली निर्माण कार्य नियम के तहत हुआ है। इंजीनियर मूल्यांकन भी कर लिया है यदि काम गलत हुआ है तो जांच करा लो। शबरी प्रतिमा कौशिक, सरपंच, ग्राम पंचायत छेड़िया
जांच से गड़बड़ी करने वालों की हो सकती पहचान
मेरे मुंशी पवन दुबे 14 बोरी सीमेंट बेच दिया था, लेकिन वापस मिल गया है। मुझे परिषद के साथ मिलकर चलना है। इतनी बड़ी लापरवाही पर अगर ग्रामीण या अधिकारी जांच करे तो निश्चित ही मनमानी करने वालों की पहचान हो सकती है। मामला दबने की कगार पर है। प्रदीप साहू, ठेकेदार
तर्रीभरदा। ग्राम पंचायत छेड़िया में पक्की नाली का निर्माण अधूरा है।
hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva